open-index/open-wikipedia-markdown huggingface dataset:
Yolanda Adams

**Yolanda Adams** (1961-yil 27-avgust, Xyuston, Texas) – amerikalik qoʻshiqchi va radio boshlovchi. Nielsen SoundScan maʼlumotlariga koʻra, 2009-yilda Adamsning musiqiy albomlari Qoʻshma Shtatlarda 4,5 milliondan ortiq nusxada sotilgan. 2013-yil aprel holatiga koʻra, Adams oʻzing 12 ta studiyaviy albomlarini chiqardi, ulardan toʻrttasi gospel janridagi xit-paradda eng yuqori oʻrinni egallagan. Qoʻshiqchi toʻrtta Grammy mukofotini qoʻlga kiritgan.

## Hayoti
Yolanda Adams jazz, klassik musiqa ijrochilari James Cleveland, Edwin Hokiks va R&B qoʻshiqchilari Stevie Wonder, Nancy Wilson kabilarning qoʻshiqlarini tinglab oʻsgan. 1980-yillarda musiqiy faoliyatini boshlashdan oldin, Xyustondagi maktabda oʻqituvchi hamda ozroq muddatda fotomodel sifatida ham ishlagan.

1988-yilda Sounds Of Gospel leybli Adamsning *Just as I Am* debyut albomini chiqardi. Dastlab qoʻshiqchi xristian musiqasini ijro etishda dunyoviy musiqa va modadan foydalanganligi uchun xristian jamiyati tomonidan tanqid qilingan. 1990-yillarning oʻrtalarida gospelning mashhurligi Adamsning faoliyatiga ijobiy taʼsir koʻrsatdi. Qoʻshiqchi Kirk Franklin & The Family guruhi bilan birgalikda gastrollarda boʻlgan. Uning 1996-yilgi *Yolanda Live in Washington* konsert albomi Grammy mukofotiga nomzod boʻlgan.

1999-yilda Adams oʻzining eng muvaffaqiyatli *Mountain High… Valley Low* albomini chiqargan va albom Qoʻshma Shtatlarda 1,3 million nusxada ortiq sotilgan hamda qoʻshiqchiga oʻzing ijodidagi birinchi Grammy mukofotini keltirgan.

## Shaxsiy hayoti
Adams 1987-yildan 1990-yilgacha Troy Mason bilan er va xotin boʻlib yashashgan. 1997-yilda Yolanda NFL futbolchisi Tim Crawfordga turmushga chiqqan. 2001-yilda juftlikning Taylor Ayyana Adams Crawford ismli qizi tugʻilgan. 2004-yil avgust oyida Adams va Crawford 7 yillik nikohdan keyin ajrashishdi.

## Diskografiyasi
* 1987 – Just as I Am
* 1991 – Through the Storm
* 1993 – Save the World
* 1995 – More Than A Melody
* 1998 – Songs from the Heart
* 1999 – Mountain High… Valley Low
* 2000 – Christmas With Yolanda Adams
* 2001 – Believe
* 2002 – The Experience
* 2005 – Day By Day
* 2007 – What a Wonderful Time
* 2011 – Becoming

## Manbalar

## Havolalar
* Rasmiy veb-sayti
Ryuji Akiyama

Ryuji Akiyama (秋山 竜次, Akiyama Ryūji) yapon komediyachisi va aktyoridir. U 1978-yil 20-sentyabrda Yaponiyaning Fukuoka prefekturasida tugʻilgan. Akiyama yaponiyalik taniqli komediya triosi "Robert"ning aʼzosi bo‘lib, uning sheriklari Hiroshi Yamamoto va Baba Yoshiaki hisoblanadi. Bu trio o‘zlarining kulgili parodiyalari va chiqishlari bilan mashhur bo‘lib, turli yapon televizion dasturlari va maxsus ko‘rsatuvlarida muntazam ishtirok etadi. Akiyama ko‘pincha mashhur shaxslar yoki turli ijtimoiy xulq-atvorlarga taqlid qilib, ularni kulgili tarzda namoyish etadi. U yapon madaniyatidagi tanilgan shaxslar, sportchilar va ko‘ngilochar soha yulduzlariga parodiya qilishi bilan tanilgan. Akiyamaning improvisatsiya qilish qobiliyati va har bir obrazga o‘ziga xoslik kiritishi uni boshqa komediyachilardan ajratib turadi.

## Faoliyati

* **"Robert" Komediya Triosi**: Akiyama Hiroshi Yamamoto va Baba Yoshiaki bilan birgalikda "Robert" komediya guruhining bir qismi hisoblanadi. Ushbu trio 1998-yilda tashkil topgan va tezda Yaponiyaning eng mashhur komediya guruhlaridan biriga aylangan. Ular televizion dasturlarda chiqish qilishlari va sahna ko‘rinishlari bilan keng tanilgan bo‘lib, ko‘pincha hayotiy vaziyatlarni kulgili tarzda tasvirlash va odamlarning xulq-atvoriga parodiya qilish bilan mashhur bo'lishdi.
* **Televizion chiqishlar**: Akiyama turli yapon komediya va ko'ngilochar dasturlarda ishtirok etgan, ulardan mashhurlari "London Hearts", "Shabekuri 007" va "Ame Talk" kabi dasturlardir. U o'zining kulgili qahramonlari bilan tomoshabinlar e’tiborini qozonib, yapon tomoshabinlari orasida sevimli san’atkorlardan biriga aylangan.
* **Yakkaxon chiqishlar**: Akiyama shuningdek, o'zining bir kishilik shoularini ham ijro etgan. U bu shoularida bir vaqtning o‘zida bir nechta obrazlarni jonlantirgan. Ayniqsa, u yaratgan qahramonlar, masalan, mag‘rur rejissyor yoki o‘zini ko‘rsatadigan fotograf kabi obrazlari katta mashhurlikka erishgan.
* **Film va drama**: Akiyama nafaqat komediya sohasida, balki kino va teleseriallarda ham faoliyat olib borgan. U komediya rollari bilan bir qatorda ba’zi jiddiy rollarni ham ijro etib, aktyorlik mahoratini namoyish etgan.

## Mukofotlari
"Robert" guruhi sifatida Akiyama bir nechta komediya tanlovlarida g‘olib chiqqan. Masalan, *King of Conte* va *M-1 Grand Prix* kabi prestijli komediya tanlovlarida muvaffaqiyatlarga erishgan.

## Ko'rsatuvlar

* Chidori no Kesego (千鳥のクセスゴ!)
* Akiyama to Eiga (秋山と映画)
* Akiyama Roke no Chizu (秋山ロケの地図)
* Shuichi (シューイチ)
* Akiyama Kayo Sai (秋山歌謡祭)
* Akiyama to Pan (秋山とパン)
* Robert Akiyama no Usowaku
* va boshqalar

Akiyama o'zining komediya karerasi davomida turli obrazlarni yaratgan va ayniqsa turli "bir kishilik shou"larida katta shuhrat qozongan. Uning parodiyalari va improvizatsiyalari ko'pincha mashhur san'atkorlar, sportchilar yoki taniqli jamoatchilik arboblariga taqlid qilishdan iborat bo‘lib, bu uning iste’dodini yanada ommalashtirgan.

## Manbalar
2024-yilgi Yozgi Paralimpiya oʻyinlari millatlar paradi

2024-yilgi Yozgi Paralimpiya oʻyinlarining ochilish marosimidagi millatlar paradi 28-avgust kuni Yelisey maydonida boʻlib oʻtdi. 184 ta delegatsiya sportchilari Arc de Triomphe orqali Yelisey maydoniga soʻngra Place de la Concordega oʻtishdi.

## Parad tartibi
Paralimpiya Xartiyasida belgilanganidek, ishtirok etuvchi Milliy Paralimpiya qoʻmitalari mezbon davlatning fransuz tilida alifbo-protokol tartibida parad oʻtkazdilar. Boʻlajak mezbonlar – 2032-yilgi Yozgi Paralimpiya o‘yinlari uchun Avstraliya va 2028-yilgi Yozgi Paralimpiya o‘yinlari uchun Amerika Qoʻshma Shtatlari oxirida teskari xronologik tartibda chiqib keldi, mezbon mamlakat Fransiya esa oxirgi oʻrinni egalladi. Oʻyinlarda betaraf paralimpiyachi sifatida ishtirok etayotgan Rossiya va Belarus sportchilariga millatlar paradida ishtirok etishga ruxsat berilmagan.

## Davlatlar va bayroqdorlar
Quyida paradda chiqib kelish tartibida tartiblangan tegishli bayroqdorlari boʻyicha mamlakatlar roʻyxati keltirilgan. Bunda ular qatnashayotgan mamlakat nomi, bayroqdorning ism-familyasi hamda bayroqdorning sport turi boʻyicha maʼumotlar keltirilgan.

## Yana qarang
* 2024-yilgi Yozgi Olimpiada o‘yinlari millatlar paradi

## Manbalar
Samuel Lino

**Samuel Dias Lino** (1999-yil 23-dekabr) – braziliyalik professional futbolchi, La Liganing „Atlético Madrid“ klubi qanot himoyachisi.

## Faoliyati
### Yoshlik yillari
Samuel Lino Santu-andre shahrida tugʻilgan va San-Pauludagi San-Bernardo-du-Kampo shahrida oʻsgan. Lino dastlab mahalliy jamoalarda futzal bilan shugʻullanadi. Keyinchalik 2016-yilda „São Bernardo“ futbol klubining yoshlar jamoasi safiga borib qoʻshiladi. U asosiy jamoasi safidagi debyutini 2017-yilning 21-may sanasida Série D doirasidagi „Novo Hamburgo“ jamoasiga qarshi oʻyinda oʻtkazdi. Futbolchi uchrashuvning ikkinchi boʻlimida zaxiradan maydonga tushirildi.

2017-yilning 28-iyunida Lino „Flamengo“ jamoasi bilan 2018-yilning oktyabrigacha moʻljallangan ijara shartnoma imzoladi va klubning yoshlar jamoasi tarkibi faoliyatini davom ettiradigan boʻldi. Futbolchining ijarasi muddatidan biroz avval, yaʼni 2018-yilning iyulida yakunlandi va u „São Bernardo“ning asosiy jamoa futbolchilari safiga qaytarildi. Lino 25-avgust kuni „Santos B“ bilan uchrashuvda oʻzining ilk golini kiritdi.

### Gil Vicente
2019-yil 30-iyun kuni Lino Portugaliya Primeira Ligasining „Gil Vicente“ jamoasi bilan shartnoma imzoladi. U klubdagi professional debyutini 3-avgust kuni Taça da Liga doirasidagi „Desportivo Aves“ jamoasiga qarshi (3:2) oʻyinda oʻtkazdi.

Lino oʻzining birinchi professional golini 2020-yil 2-fevralda „Moreirense“ klubiga qarshi safar uchrashuvida (5:1) kiritdi. Mavsum davomida u bor-yoʻgʻi ikki beshta liga uchrashuvida maydonga tushgan holda ikki gol muallifiga aylandi. Futbolchi 2020-yil 29-iyulda shartnomasini 2024-yilga qadar uzaytirdi va oʻzining ikkinchi yilidan boshlab muntazam oʻyin amaliyotiga ega boʻla boshladi.

Lino 2021-2022-yilgi mavsum Primeira Ligada 12 ta gol muallifi boʻldi. Jumladan 2022-yil 8-may kuni „Tondela“ klubiga qarshi bahsda dubl muallifiga ham aylandi. Bu natijalar orqali u „Gil Vicente“ jamoasining ligada beshinchi oʻrinni egallashiga yordam berdi va bu orqali klub tarixida ilk bora Yevrokuboklar yoʻllanmasini qoʻlga kirtidi.

### Atlético Madrid
2022-yilning 8-iyulida Lino Ispaniyaning „Atlético Madrid“ klubi bilan besh mavsumlik shartnoma imzoladi.

#### Valencia (ijara)
Futbolchi 2022-yilning 28-iyul sanasida boshqa bir La Liga jamoasi „Valencia“ga mavsum yakuniga qadar ijaraga berildi.

## Statistikasi

## Manbalar

## Havolalar
* Profile at the Atlético Madrid website
Matheus França

**Matheus França de Oliveira** (2004-yil 1-aprel) – braziliyalik professional futbolchi, Angliya Premyer-ligasining Crystal Palace klubida hujumkor yarim himoyachi hamda hujumchi pozitsiyalarida oʻynaydi.

## Karyerasi
### Yoshlik yillari
França Olaria jamoasining eng yaxshi oʻyinchilaridan biri boʻlgan. Keyinchalik 12 yoshida Flamengo klubiga koʻchib oʻtadi. Flamengo yoshlar akademiyasida u Lázaro va Vinisius Juniorlar bilan bir qatorda klubning eng iqtidorli futbolchilari qatorida eʼtirof etilgan.

### Flamengo
França professional futboldagi debyutini Flamengo jamoasining 2021-yilning 6-dekabrida Marakana stadionida boʻlib oʻtgan Santos klubiga qarshi uchrashuvida oʻtkazgan. Futbolchi 78-daqiqada Éverton Ribeironing oʻrniga zaxiradan maydonga tushirilgan. Françaning tovon puli shartnomada 200 million yevro etib belgilandi.

2022-yilning 25-yanvarida Flamengo França bilan shartnomasini 2027-yilning 30-apreliga qadar uzaytirdi. 2023-yilning 23-fevralida esa futbolchi 2028-yilning 31-dekabrigacha moʻljallangan yangi shartnoma imzoladi.

### Crystal Palace
2023-yilning 1-avgustida França 20 million yevro va qoʻshimcha 5 million yeveolik bonuslar evaziga Angliya Premyer-ligasining Crystal Palace klubi safiga koʻchib oʻtdi va besh mavsumga moʻljallangan shartnoma imzoladi. Futbolchi 21-oktyabr kuni Newcastle United jamaosiga qarshi bahsda klub safidagi debyutini oʻtkazdi.

França ilk bor 4-yanvar kuni Angliya kubogining uchinchi bosqichi doirasidagi Everton jamaosi bilan bahsda asosiy tarkibda maydonga tushdi va oʻyinning eng yaxshi futbolchisi deb topildi. 24-fevral kuni u Burnley klubiga qarshi oʻyinda (3:0) Jordan Ayew] goliga assistentlik qildi va klub safidagi ilk golda istiroki boʻldi. Bundan tashqari ushbu oʻyinda u penalti ishlab oldi va Jean-Philippe Mateta ushbu imkoniyatni ham golga aylantirdi.

## Statistikasi

## Manbalar

## Havolalar
* Profile  at the Crystal Palace F.C. website
Toni Villa

**Laureano Antonio „Toni“ Villa Suárez** (1995-yil 7-yanvarda tugʻilgan), **Toni Villa** yoki oddiygina **Toni** nomi bilan tanilgan ispaniyalik professional futbolchi, La Liganing „Girona“ klubi chap qanot himoyachisi.

## Klublardagi faoliyati
Ispaniyaning Mursiya shahrida tugʻilgan Toni faoliyatini „Real Valladolid“ klubida boshlagan. U 2014-yilning 23-aprelida klubning zaxira jamoasidagi debyutini oʻtkazdi, Tercera División turniri doirasidagi „Racing Lermeño CF“ klubiga qarshi bahsda futbolchi zaxiradan maydonga tushirildi va ushbu uchrashuvda valyadolidliklar 5:1 hisobida gʻalaba qozondi.

Toni oʻzining birinchi golini 2014-yil 28-sentyabrda „Real Oviedo“ bilan kechgan (4:3) Segunda División B uchrashuvida kiritdi. 2016-yilning 8-iyunida u klub bilan shartnomasini 2018-yilga qadar uzaytirdi, ammo 4-avgust kuni uchinchi diviziya jamoasi „Cultural y Deportiva Leonesa“ga ijaraga berildi.

2017-yilning 12-iyunida, 42 yil deganda „Cultural“ jamoasining Segunda divizioniga chiqishda yordam berdi. Biroq biroz vaqt oʻtgach sobiq klubi uning shartnomasidagi sotib olish bandini faollashtirgach Toni „Valladolid“ga qaytdi va ikkinchi divizion klubining uzil-kesil asosiy tarkib futbolchisiga aylandi. U professional debyutini 3-sentyabr kuni oʻtkazdi, oʻz maydonida „CD Tenerife“ga qarshi oʻyinda (2:0) Míchel oʻrniga ikkinchi boʻlimda zaxiradan maydonga tushirildi.

2017-yilning 4-dekabrida Toni shartnomasini 2021-yilga qadar uzaytirdi. U oʻzining birinchi professional golini 12-may kuni oʻz uyida „Albacete Balompié“ klubiga qarshi oʻyinda (3:2) kiritdi. Mavsum davomida u jami 30 ta oʻyinda maydonga tushib jamoasining La Liga yoʻllanmasini qoʻlga kiritishida yordam berdi.

Toni Ispaniyaning yuqori divizonidagi debyutini 2018-yilning 17-avgustida „Girona“ jamoasiga qarshi safarda 0:0 hisobi yakunlangan oʻyinda oʻtkazdi. U La Ligadagi ilk goli 1-dekabr kuni „CD Leganes“ga qarshi oʻyinda (4:2) kiritdi.

2022-yilning 1-sentyabrida Toni boshqa bir ispan klubi „Girona“ bilan uch yillik shartnoma imzoladi.

## Statistikasi

## Manbalar

## Havolalar
* Profile  at the Girona FC website
Miguel Gutiérrez (futbolchi)

**Miguel Gutiérrez Ortega** (2001-yil 27-iyulda tugʻilgan) – ispaniyalik professional futbolchi, La Liganing „Girona“ klubi chap qanot himoyachisi.

## Klublardagi karyerasi
### Real Madrid
Ispaniyaning Madrid shahrida tugʻilgan Gutiérrez faoliyatini dastlab „Getafe“ klubida boshlagan va keyinchalik 2011-yilda „Real Madrid“ jamoasiga koʻchib oʻtgan. 2017-yil iyul oyida „Manchester United“ning oʻsha paytdagi bosh murabbiyi José Mourinho unga qiziqish bildiradi ammo 16 yoshli futbolchining oʻzi ispan klubi safida qolishni tanlagan.

2019-yilning yozida Gutiérrez yangi kelgan Ferland Mendyning jarohatidan soʻng murabbiy Zinedine Zidane tomonidan Audi Cup turnirida ishtirok etish uchun asosiy jamoa tarkibiga kiritildi. Keyinchalik u 2001-yilda tugʻilgan „Real Madrid“ akademiya futbolchilaridan asosiy jamoaga jalb qilingan ilk futbolchi aylandi.

U 2021-yilning 21-aprelida „Real Madrid“ jamoasining „Cádiz“ga qarshi kechgan oʻyinida debyut qilgan. U ilk startini esa shu yilning 15-mayida boʻlib oʻtgan „Granada“ klubiga qarshi bahsda oʻtkazgan va yirik 4:1 hisobida gʻalaba qozongan.

### Girona
2022-yilning 5-avgustida Gutiérrez „Girona“ jamoasi bilan 2027-yilning 30-iyuniga qadar moʻljallangan shartnoma imzoladi, „Real Madrid“ esa futbolchi sotuvidan keladigan kelasi foydadan 50%ini oʻziga olishi belgilab qoʻyildi. U klubdagi debyutini 2022-2023-yilgi mavsumning ochilish oʻyinida oʻtkazdi. Futbolchi „Valencia“ga qarshi kechgan bahsning 61-daqiqasida zaxiradan maydonga tushirildi. 2023-yilning 4-martida Gutiérrez „Girona“ tarkibidagi ilk golini oʻzining sobiq jamoasi „Getafe“ga qarshi bahsda kiritdi. 2023-yilning 11-dekabrida uning jamoasi „Barcelona“ga qarshi safarda 4:2 hisobida gʻalaba qozondi. Bu klubing tarixdagi Kataloniyaliklar ustidan qozongan ilk gʻalabasi edi.

## Statistikasi

## Manbalar

## Havolalar
*
Anass Zaroury

**Anass Zaroury** (2000-yil 7-noyabrda tugʻilgan) – professional futbolchi, Ligue 1ning „RC Lens“ klubi himoyachisi. Belgiyada tugʻilgan boʻishiga qaramasdan Marokash terma jamoasi sharafini himoya qilmoqda.

## Klublardagi faoliyati
### Charleroi
2021-yilning 1-fevralida Zaroury Belgiya Pro ligasining „Charleroi“ klubi bilan ikki yarim yillik shartnoma imzoladi va mavsum yakuniga qadar „Lommel“ jamoasida ijara asosida qoladigan boʻldi.

### Burnley
2022-yilning 30-avgustida Zaroury EFL Championshipning „Burnley“ jamoasi bilan toʻrt yillik shartnoma imzoladi. U yangi klubi safidagi ilk golini 2022-yilning 15-oktyabrida „Swansea City“ bilan kechgan uchrashuvda (4:0) kiritdi Zaroury scored the second and third goals as Burnley beat Bournemouth in the third round of the FA Cup in January 2023.. Zaroury navbatdagi ikki gollarni „Burnley“ning 2023-yil yanvar oyida boʻlib oʻtgan Angliya kubogining uchinchi bosqichi doirasidagi „Bournemouth“ jamoasiga qarshi uchrashuvida kiritdi. Shu yilning 11-avgustida futbolchi Angliya Premyer-ligasidagi „Manchester City“ klubiga qarshi bahsida oʻtkazdi va qizil kartochka olib maydonni tark etdi.

#### Hull City (ijara)
2024-yilning 1-fevralida Zaroury 2023-2024-yilgi mavsumning qolgan qismi uchun ijara asosida „Hull City“ jamoasiga koʻchib oʻtgani maʼlum boʻldi. U klubdagi debyutini 3-fevral kuni „Millwall“ga qarshi oʻyinda (1:0) oʻtkazdi. Besh daqiqadan soʻng, uning oʻng oyodagi zarbasi darvoza toʻsiniga tegdi, qaytgan toʻpni esa jamoadoshi Jaden Philogene golga aylantirdi. 20-fevral kuni Zaroury „Hull City“ tarkibida oʻzining ilk golini kiritdi. Bu gol jamoaning „Sautgempton“ga qarshi bahsda 2:1 hisobidagi gʻalabasini taʼminladi. 2024-yil 21-mayda „Burnley“ klubi futbolchining ijara muddati tugagach, jamoaga qaytishini eʼlon qildi.
### Lens
2024-yilning 22-avgustida Zaroury Ligue 1 klubi „Lens“ bilan toʻrt yillik shartnoma imzoladi.

## Terma jamoadagi faoliyati
Belgiyada tugʻilgan Zaroury asl kelib chiqishi boʻyicha marokashlik hisoblanadi. U dastlab Belgiya terma jamoasining turli yosh toifasidagi, jumladan U-17, U-18, U-21 jamoalarida toʻp surgan. 2022-yil 16-noyabrda Zaroury 2022-yilda Qatarda boʻlib oʻtadigan futbol boʻyicha Jahon chempionatida Marokash terma jamoasiga rasman taklif qilindi. U chempionat oldida jarohat olgan futbolchi Amine Haritning oʻrnini egalladi. 17-noyabr kuni futbolchi Gruziyaga qarshi oʻrtoqlik bahsida mamlakat jamoasi safidagi debyutini oʻtkazdi.

## Statistikasi
### Klub

### Terma jamoa

## Manbalar

## Havolalar
*
Chadi Riad

**Chadi Riad Dnanou** (2003-yil, 17-iyun) – professional futbolchi, Angliya Premyer-ligasining Crystal Palace klubining markaziy himoyachisi. Ispaniyada tugʻilgan va hozirda Marokash terma jamoasi sharafini himoya qilmoqda.

## Karyerasi
### Barcelona
#### Yoshlik yillari
Riad Balear orollarining Palma shahrida marokashliklar oilasida tugʻilgan. Dastlab CD Atlético Rafal, RCD Mallorca, CD San Francisco kabi jamoalarning akademiyasida toʻp surgan futbolchi 2019-yil fevral oyida Barcelona klubi bilan uch mavsumlik shartnoma imzolagan.

#### 2020-2021-yilgi mavsum: Sabadell (ijara)
2020-yilda Riad CE Sabadell jamoasi bilan bir mavsumlik ijara shartnoma imzoladi. U 2020-yilning 16-dekabrida Ispaniya kubogi doirasida CD Ibiza Islas Pitiusas klubiga qarshi safar uchrashuvida asosiy jamoa safida debyut qildi.

Riad Segunda Divisióndagi ilk uchrashuvini esa 2021-yil 11-yanvarda oʻtkazdi, CD Lugo bilan bahsning ikkinchi boʻlimidan Aleix Coch oʻrniga zaxiradan maydonga tushirildi.

#### 2022-2023-yilgi mavsum
2022-yilning 5-iyulida Riad Barcelona bilan shartnomasini 2024-yilgacha uzaytirdi va Primera Federacióndagi zaxira jamoasida toʻp suradigan boʻldi. Futbolchi 27-avgust kuni mavsumning ochilish oʻyinida jamoasining gʻalaba golini kiritdi. CD Castellón bilan bahsdagi soʻnggi golni kiritib jamoasining 3:2 hisobidagi gʻalabasini taʼminladi.

Riad Barcelonaning asosiy jamoasi va La Ligadagi debyutini 2022-yilning 8-noyabrida oʻtkazdi, CA Osasuna klubiga qarshi bahsda oʻyindagi gol mualliflaridan biri Pedrining oʻrniga zaxiradan maydonga tushirildi. U mavsumni toʻlaqonli ravishda Rafael Márquez boshchiligidagi B jamoaning asosiy tarkibida oʻtkazdi.

#### 2023-2024-yilgi mavsum: Real Betis (ijara)
2023-yilning 26-iyulida Riad Real Betis jamoasiga 3 million yevroga sotib olish imkoniyati bilan mavsum yakuniga qadar ijaraga berildi.

### Crystal Palace
2024-yil 14-iyun kuni Premyer-liganing Crystal Palace klubi 14 million funt sterling evaziga Riad bilan besh yillik shartnoma imzolaganini eʼlon qildi.

## Statistikasi
### klub

### Terma jamoa

## Manbalar

## Havolalar
* Profile at the Crystal Palace F. C. website
Oliver Baumann

**Oliver Baumann** (1990-yil 2-iyunda tugʻilgan) – germaniyalik professional futbolchi, Bundesliganing TSG Hoffenheim klubi darvozaboni va sardori.

## Klublardagi faoliyati
### SC Freiburg
#### Yoshlar va zaxira jamoasi
Oliver Baumann 2002-yilda SC Freiburg klubining yoshlar jamoasiga qoʻshilgan. Oʻshandan buyon futbolchi klub safida jami 104 ta Bundesliga oʻyinda maydonga tushgan. SC Freiburg B jamoasi safida esa 21 ta uchrashuv oʻtkazgan.

#### Asosiy jamoa

2009-2010-yilgi mavsumning soʻnggi turida Baumann Borussia Dortmund klubiga qarshi Bundesliga uchrashuvida professinoal futboldagi debyutini oʻtkazdi. 2010-2011-yilgi mavsumdan boshlab esa u jamoaning asosiy darvozaboniga aylandi va 30 ta liga oʻyinida maydonga tushdi. 2011-yilning iyun oyida darvozabon shartnomasini 2015-yilga qadar uzaytirdi. Navbatdagi ikki mavsumda esa u klub safida jami 73 uchrashuv oʻtkazdi.

2013-2014-yilgi mavsumda u SC Freiburg tarkibidagi asosiy figuralardan biri boʻlib, klubning Bundesligadagi dastlabi oltita oʻyini, shuningdek, UEFA Yevropa Ligasi va DFB-Pokalning ochilish oʻyinlarida ham maydonga tushirildi. Biroq, Hamburger SV jamoasi qarshi oʻyinda Baumann qoʻpol xatolarga yoʻl qoʻydi, bu esa klubning 3:0 hisobida magʻlubiyatiga sabab boʻldi. Shunga qaramasdan murabbiylar unga ishonch bildirishda davom etdi va keyingi Nürnberg bilan kechgan uchrashuvda quruq oʻyin oʻtkazgan holda jamoasining mavsumdagi ilk qgʻalabasini taʼminladi.

## TSG Hoffenheim
2014-yilning 14-mayida Baumann TSG Hoffenheim jamoasi bilan toʻrt yillik shartnoma imzoladi. Oʻshandan beri u klubning asosiy darvozaboni va Benjamin Hübner ketganidan keyin esa jamoa sardoriga aylandi. 2023-2024-yilgi mavsumda Bundesligada 157 ta seyv qayd etgan holda bu natija borasida ligadagi eng yuqori natijani qayd etdi .

## Terma jamoadagi faoliyati
Baumann hali Germaniya terma jamoasi safida debyut qilmagan boʻlsada, ammo 18 yoshdan 21 yoshgacha boʻlgan barcha yosh toifasidagi jamoalar safida kamida bittadan oʻyin oʻtkazgan.

Baumanning Germaniya U-19 jamooasidagi barcha uchrashuvlari oʻrtoqlik oʻyinlariga toʻgʻri kelgan. Bulardan eng sda qolarlisi Estoniya U-19 terma jamoasiga ustidan qozonilgan 5-0 hisobidagi gʻalaba boʻlgan. Keyinchalik Germaniya U-20 terma jamoasi safida Shveytsariya U-20 va Italiya U-20 terma jamoalariga qarshi ikkita oʻyinda maydonga tushganidan soʻng, u 21 yoshgacha boʻlganlar terma jamoasiga chaqiruv oldi.

2010-2011-yilgi mavsumda Baumann Germaniya U-21 terma jamoasi safida toʻrtta oʻrtoqlik oʻyinida maydonga tushib, oʻsha oʻyinlarda oltita gol oʻtkazib yubordi. Keyingi uch mavsumda esa terma jamoa safida bor yoʻgʻi beshta uchrashuvda maydonga tushirildi.

Baumann 2020-yil sentyabrda ilk bora Ispaniya va Shveysariyaga qarshi UEFA Millatlar Ligasi uchrashuvlarida Germaniya terma jamoasi uchun chaqiruv oldi .

Futbolchi Germaniyaning UEFA Yevro 2024 uchun yakuniy qaydnomasiga ham kiritildi.

## Career statistics

### Club

## Manbalar

## Havolalar
* 
*
Pierre de Coubertin medali

**Pierre de Coubertin medali** – Xalqaro Olimpiya Qoʻmitasi tomonidan beriladigan maxsus mukofot boʻlib, pedagogik va taʼlim berish faoliyati bilan shugʻullanadigan muassasalarga hamda oʻz ilmiy izlanishlari va Pierre de Coubertin gʻoyalari ruhida yaratgan intellektual asarlari orqali olimpiyachilik gʻoyalarini targʻib qilishga hissa qoʻshadigan insonlarga taqdim etiladi. Medal André Ricard Sala tomonidan ishlab chiqilgan boʻlib, bir tomonida Coubertin portreti, boshqa tomonida esa Olimpiya shiori va halqalari tasvirlangan.

Medal 1965-yilda taʼsis etilgan va Xalqaro Fair Play qoʻmitasi tomonidan beriladigan Pierre de Coubertin World Trophy bilan bir xil mukofot emas. Ushbu ikki mukofot manbalarda koʻpincha adashtiriladi. Masalan, baʼzi ommaviy axborot vositalari 2016-yil 22-avgustda Nikki Hamblin va Abbey D’Agostino 5000 m masofaga yugurish musobaqasida bir-birlari bilan toʻqnashib, poygani davom ettirishda bir-birlariga yordam berishganidan keyin medalni olgani haqida xabar berishgan. Ular Pierre de Coubertin medali bilan mukofotlangan deb notoʻgʻri aytilgan. Yangi Zelandiya Olimpiya qo‘mitasi bunday mukofot berilmaganini taʼkidlagan va The Guardian keyinchalik xabarni toʻgʻrilagan, mukofot Xalqaro Fair Play qoʻmitasi mukofoti ekanligini tasdiqlagan. Bundan tashqari, ilk Pierre de Coubertin medali 1964-yilda italyan changʻichi Eugenio Montiga berilganligi haqida notoʻgʻri maʼlumotlar mavjud, aslida u Pierre de Coubertin World Trophy mukofotining birinchi sohibi hisoblanadi.

1969-yildan beri Avstriya Olimpiya qo‘mitasi (OʻOC) tomonidan „Olimpiya oʻyinlaridagi xizmatlari uchun“ beriladigan Pierre de Coubertin medali bor boʻlib, Xalqaro Olimpiya Qoʻmitasi tomonidan beriladigan Pierre de Coubertin medali bilan yanada chalkashlikka sabab boʻldi. 1969-yil 23-iyunda Venadagi XX asr muzeyida oʻtkazilgan marosimda mukofotning ilk sohiblari Avstriya Prezidenti Franz Jonas, Xalqaro Olimpiya Qoʻmitasi (XOQ) Prezidenti Avery Brundage, XOQ aʼzosi Manfred Mautner Markhof, Taʼlim vaziri Theodor Piffl-Perčević, Avstriya Olimpiya Qoʻmitasi (AOQ) Prezidenti Heinrich Drimmel va AOQ faxriy bosh kotibi Edgar Fried boʻldi. Keyinchalik mukofot sohiblari orasida Rudolf Sallinger, Pat Hickey va Dieter Kalt Sr. ham bor edi.

## Mukofot sohiblari

## Yana qarang
* Olimpiya kubogi
* Olimpiya diplomi
* Olympic Laurel
* Olimpiya medali
* Olimpiya ordeni

## Manbalar
Yiğit Kirazcı

**Mustafa Yiğit Kirazcı** (1983-yil 17-avgust, Istanbul) – turk aktyori.

## Hayoti va faoliyati
Mustafa Yiğit Kirazcı buxgalter menejer ona va ochiq havo reklamachisi otaning oʻgʻli sifatida dunyoga keldi. Asli Burhoniyadan boʻlgan Kirazcı oʻrta taʼlimni Koch oʻrta maktabida, universitet taʼlimini esa Bilgi universitetining aloqa fakulteti reklama boʻlimida 2005-yilda tamomlagan. Universitet yillarida u modellik qilgan va reklama roliklarida rol oʻynagan. U aktyorlik mahoratlarini oldi va 2007-yilda „Soʻnggi tanlov“ serialidagi Teoman obrazi bilan aktyorlikka ilk qadamini qoʻydi. Keyin u turli filmlar va seriallarda ishtirok etdi. 2016-yili „Sevadi Sevmaydi“ serialidagi Tuna Ertürk obrazi bilan keng auditoriyaga yetib boʻlgach, 50m2 Netflix serialida „Yakup“ obrazini oʻynadi. 2020-yilda „Çati Kati Aşk“ serialida Demir Yilmaz obrazini jonlantirgan.

## Filmografiyasi

## Manbalar

## Havolalar
* IMDb'da Yiğit Kirazcı
Ziyor ibn Shahrakuya

**Ziyor ibn Sharakuya** (; shuningdek **Shahravayh** deb ham talaffuz qilinadi) buvayhiylarga xizmat qilgan yuqori darajali gilyaniy zobit.

Ziyor ziyoriylar hukmdori Mardavijning togʻasi Harusindanning oʻgʻli Shahravoyhning oʻgʻli boʻlgan. Ziyorning amakivachchasi ham bo‘lib, u buvayhiylar hukmdori Adud ud-Davlaga turmushga chiqqan hamda undan Abu Kalijar Marzubon ismli bir o‘g‘il farzandni dunyoga keltirgan. Bu davrda Ziyor Fulad ibn Manazar ismli daylamiy zobiti bilan birga Bag‘doddagi buvayhiylar saroyida hukmronlik qilgan. 983-yilda Adud ud-Davla vafotidan keyin uning ikki oʻgʻli Abu Kalijar Marzuban (Samsam ud-Davla nomini qabul qilgan) va Sharaf ud-Davla oʻrtasida vorislik masalasida fuqarolar urushi boshlangan. Iroq turkiy askarlari qisqa vaqt ichida Samsam ud-Davlaga xiyonat qilib, Sharaf ud-Davla saroyi tomon yoʻl olishgan. Biroq, Ziyor ulardan ko‘pchiligining fikrini o‘zgartirib, Samsam ud-Davloga sodiq qolishga majbur qilgan. 987-yilda Sharaf ud-Davla Bagʻdod tomon yurish qilib, Samsam ud-Davlani taxtdan agʻdargan. Shundan soʻng Fuladni qamoqqa tashlagan. Ziyorni esa qatl qilgan.

## Adabiyotlar
* 
* 
*
El Hadj Mamadou Saliou Camara

**El Hadj Mamadou Saliou Camara** – Gvineyaning bosh imomi va mamlakatning eng oliy ruhoniysi

2015-yil 27-yanvarda, Gʻarbiy Afrikadagi Ebola virusi epidemiyasi paytida, „Vafot etgan yaqiningizni yuvish, oʻpish yoki ushlab turish shartligi haqida Qur’onda hech narsa aytilmagan“ degan. Va shu gapi bilan fuqarolarni xavfsizroq dafn marosimlarini amalga oshirishga chaqirdi.
## Manbalar
Diyo ud-Davla

**Abu Tohir Firuzshoh** (), laqabi **Diyo ud-Davla** bilan mashhur, 980-yillarda Basrada hukmronlik qilgan buvayhiy hukmdor. Adud ud-Davlaning oʻgʻli.

## Tarixi
Abu Tohir Firuzshoh Adud ud-Davla va justaniy qirol Manazar qizining oʻgʻli boʻlgan. Adud ud-Davla 983-yilda vafot etgach, vorislik masalasida uning ikki oʻgʻli oʻrtasida kurash boshlangan. Adud ud-Davlaning davomchisi deya taxmin qilingan Samsam ud-Davla hokimiyatni qoʻlga olgan, ammo Sharaf ud-Davla oʻzining Kermondagi mavqeidan foydalanib, Forsga bostirib kirgan. Bu bosqin Samsam ud-Davlani chalgʻitib, Abu Tohir Firuzshohga Basrada mustaqil boshqaruvni oʻrnatish imkoniyatini bergach, u yerda *Diyo ud-Davla* unvonini olgan.

Diyo ud-Davla va Xuzistonni boshqargan yana bir ukasi Toj ud-Davla oxir-oqibat Jibalda hukmronlik qilayotgan Faxr ud-Davla hokimiyatini tan olishga qaror qilishgan. Bu harakat bilan ular Samsam ud-Davla va Sharaf ud-Davla oʻrtasidagi ziddiyatdan oʻzlarini himoyalamoqchi boʻlishgan. Chunki Basra va Xuziston ikki aka-uka mulklari oʻrtasida joylashgani sababli himoyasiz qolgan edi. Shunga qaramay, bir necha yildan keyin Sharaf ud-Davla Basra va Xuzistonga bostirib kirib, hududni bosib olgan. Bu esa ikki shahzodaning Faxr ud-Davla hududiga qochib ketishiga sabab boʻlgan. Aka-ukalar Raydan boshpana topishgan. Ushbu aka-ukalar buvayhiylar tarixida juda qisqa muddat mavjud boʻlib, uzoq muddat taʼsir qilish imkoniyatiga ega boʻlishmagan.

## Adabiyotlar
*
Avn ibn Abdulloh ibn Jaʼfar

**Avn ibn Abdulloh ibn Jaʼfar** () – *Avn al-Akbar* nomi bilan tanilgan (680-yil 10-oktyabrda vafot etgan) – Makkadan Kufaga safarida Husayn ibn Aliga hamroh boʻlgan Zaynab binti Alining oʻgʻli. Ashuro kuni Karbalo jangida shahid boʻlgan.

## Nasabi
Avn ibn Abdulloh Husaynning singlisi Zaynab binti Ali va Muhammadning sahobalaridan Abdulloh ibn Jaʼfar ibn Abu Tolibning oʻgʻli boʻlgan. Avnning bobosi Jaʼfar at-Tayyor Muhammadning Habashistonga hijrat safardida musulmonlar boshligʻi etib tayinlangan. Abdullohning Avn ismli ikki oʻgʻli boʻlib, Avn al-Akbarning onasi Zaynab binti Ali, Avn al-Asgʻarning onasi esa Musayyib ibn Najbaning qizi Jamana boʻlgan.

## Husayn ibn Aliga hamrohligi
Abdulloh ibn Jaʼfar Husaynning Kufaga joʻnab ketganidan xabar topgach, uni Makkaga qaytishiga koʻndirish uchun xat yozgan va oʻgʻillari Avn hamda Muhammad bilan maktubni Husaynga yoʻllagan. Biroq Abdulloh imomning oʻz qarorida qatʼiy ekanini va Makkaga qaytmasligini bilgach, oʻgʻillari Avn va Muhammadga unga hamroh boʻlishni va Husayn bilan birga jang qilishni maslahat bergan.

## Ashuro kuni
Muhammad shahid boʻlgach, Avn jang maydoniga yoʻl olgan. Ibn Shahr Ashubning yozishicha, u Umar ibn Saʼd qoʻshinidan 3 otliq va 18 piyoda askarini oʻldirgan. Biroq uning oʻzi Ashuro kuni Abdulloh ibn Qutba tomonidan oʻldirilgan.

## Manbalar
Gaye Adegbalola

**Gaye Adegbalola** (qizlik familiyasi *Todd*, 1944-yil 21-mart, Fredericksburg, Virjiniya shtati,AQSh) – amerikalik blyuz qoʻshiqchisi va gitarachi, o‘qituvchi, LGBT faoli hamda lesbiyan.

## Hayoti
1944-yil 21-martda Virjiniya shtatining Fredericksburg shahrida jaz musiqachilari oilasida tugʻilgan. Gaye Boston universitetini biolog mutaxasisligi boʻyicha tamomlagan, Rokfeller universitetida biokimyo sohasida va Garlem kasalxonasida bakteriolog sifatida ishlagan.

1960-yillarda Gaye fuqarolik huquqlari uchun boʻlgan harakatlarda faol ishtirok etadi, ayniqsa Nyu-Yorkdagi „Black Power Movement“ va Garlem oʻzini oʻzi himoya qilish qoʻmitasida jonbozlik koʻrsatgan. Hayotining shu davrida Gaye turmushga chiqib, oʻgʻil farzand koʻrgan. 1970-yilda Gaye turmushidan ajrashgandan soʻng Fredericksburgga qaytib keladi va u yerda teatrda oʻynashni davom ettiradi hamda maktabda biologiya va kimyo fanlaridan dars bera boshlaydi. Gaye 1982-yilda Virjiniya shtatining yil oʻqituvchisi deb eʼtirof etilgan.

70-yillarning oʻrtalarida Gaye Adegbalola Enn Rebson bilan uchrasha boshladi va Rebson qoʻshiqchiga gitara chalishni oʻrgata boshlaydi. 1984-yilda Enn bilan birga ular duet tashkil qiladi. Toʻrt yil oʻtgach, ularga kontrabaschi ayol qoʻshilgandan soʻng, bu duet „Saffire – The Uppity Blues Women“ nomini oladi.

Baʼzi tanqidchilar bu jamoani hozirgi kunda anʼanaviy akustik blyuz ijro etuvchi ayollar guruhlari orasidagi eng yaxshisi deb hisoblaydilar.

1990-yilda guruhning „Middle Aged Blues Boogie“ qoʻshigʻi Uilyam Xendi (WC Handy Awards, Blues Music Awards) nufuzli blyuz marosimida „Yilning eng yaxshi qo‘shig‘i“ nominatsiyasidagi eng yaxshi qo‘shiqlardan biri bo‘ldi. 90-yillar davomida Gaye milliy jamoat radiosida blyuz haqidagi dasturlarni olib borgan. Gaye saraton kasalligiga chalingan va kasallikdan davolanmoqda. 1999-yilda „Bitter Sweet Blues“ nomli birinchi yakka albomi chiqqan.

Gaye 1991-yilda oʻzining umr yoʻldoshi Suzanne Moe bilan tanishgan. 2000-yilda Geya Adegbalola „The Advocate“ jurnalida oʻzining jinsiy moyilligini oshkor etdi.

## Manbalar
Qorib ibn Abdulloh

**Qorib ibn Abdulloh** () – *Qorib Mavla al-Husayn* nomi bilan ham tanilgan, Karbalo jangida shahid boʻlgan.

## Nasabi
Qoribning onasi Fakiha Husayn ibn Alining xizmatkori boʻlib, uning xotini Rabobning uyida ishlagan. Husayn ibn Ali undan Abdulloh Urayqitga turmushga chiqishni soʻragan. Ulardan Qorib ismli farzand dunyoga kelgan. Qorib Husayn ibn Alining xizmatkori boʻlib ishlagan. Uning otasi Abdulloh ibn Urayqit Madinaga hijrat qilishda paygʻambar Muhammadning yoʻlboshchisi boʻlgan.

Qorib ibn Abdullohning onasi Fakiha ham Karbalo jangida qatnashgan va asirlar orasida boʻlgan.

## Karbalo jangi
Husayn ibn Ali Yazid I ga bay’at qilishdan bosh tortgach, Madinani tark etishga qaror qilgan. Imom Madinadan Makkaga va u yerdan Karbaloga qilgan safarida Qorib unga hamrohlik qilgan. Maʼlumotlarga koʻra, Qorib Ashuro kuni peshindan oldin dushmanning ularga qilgan birinchi hujumida shahid boʻlgan.

## Manbalar
Bashir ibn Amr al-Kindiy

**Bashir ibn Amr al-Hadrami al-Kindiy** () – Karbalo jangi shahidlaridan biri, Husayn ibn Alining hamrohi.

## Nasabi
Tarixiy manbalarda Bashir ibn Amr al-Kindiyning otasining ismi Amr yoki Umar deb tilga olingan. Amr (Umar) Hazram qabilasi vakili boʻlgan.

## Husayn ibn Aliga hamrohligi
Bashir va uning oʻgʻillari Karbaloda Husayn ibn Aliga qoʻshilgan. Ashuro kuni Bashir ibn Amrga Rey chegarasida uning yana bir oʻgʻli asirga olingani aytilgan. Buni eshitgan Bashir shunday javob ber „Men uning ishini Allohga qoldiraman. Oʻgʻlim asirga olingan chogʻda oʻzimning tirik yurishimni istamayman“. Buni eshitgan Husayn Bashirga: „Alloh senga rahmat qilsin! Sen ozodsan. Borib, oʻgʻlingni qutqarishga harakat qil“, deydi. Bashir Husaynga: „Yoʻlingda odamlar kam ekan, seni karvonlardan izlab qolsam, yovvoyi hayvonlar meni tiriklayin yesin. Men hech qachon bunday qilmayman“, deya javob beradi. Husayn unga 1000 dinorlik qimmatbaho kiyimlarini tutqazib: „Bas, bu kiyimlarni oʻgʻling Muhammadga ber, ularni sotib, ukasini ozod qilishga sarflasin“, deydi.

## Ashuro kuni
Husayn ibn Ali urushni boshlash uchun jang maydoniga borishga qaror qilganida, uning yonida tirik qolgan faqatgina Bashir ibn Amr va Amr ibn Abu Muta (yoki Suvayd ibn Amr al-Xatʼamiy) ismli ikki nafar hamrohlari bor edi. Bashir Husaynning jang maydoniga borishga hozirlik koʻrayotganini bilib, undan oldin jangga otlangan va Karbalo jangida Husayn ibn Alidan oldin shahid boʻlgan.

„Ziyorat ar-Rajabiyya“da: „Bashir ibn Amr al-Hadramiyga salomlar boʻlsin“, deb zikr qilingan.

## Manbalar
Buraydah ibn al-Husayb

**Burayda ibn al-Husayb al-Aslamiy** () – Islom paygʻambari Muhammadning sahobalaridan va Banu Aslamning yetakchilaridan biri.
## Manbalar
Xusravshoh

**Xusravshoh** Justaniylar sulolasining soʻnggi qiroli. 972-yildan -yilgacha hukmronlik qilgan. Manazarning oʻgʻli va vorisi boʻlgan.

Xusrav va Shoh soʻzlarining ikkalasi ham fors tiliforscha]]dan olingan boʻlib, har ikkisi ham „qirol“ degan maʼnoni anglatadi.

## Hukmronligi
Xusravshoh davrida buvayhiylar bilan munosabatlar gullab-yashnagan. U buvayhiylar hukmdori Adud ud-Davlani harbiy yurishlarda daylamiy qoʻshinlari bilan qoʻllab-quvvatlagan. Xusravshoh kasal boʻlganida Adud ud-Davla tabiblaridan biri Jabroil IIIni davolash uchun yuborgan. Fanna Xusrav (*Adud ud-Davla*) Xusravshohning singlisiga uylangan. Ulardan Toj ud-Davla (Abu Husayn Ahmad) va Diyo ud-Davla (Abu Tohir Firuzshoh) ismli oʻgʻillar tugʻilgan. Xusravshohning ukasi Fulad ibn Manazar mashhur buvayhiy zobiti boʻlib, Bagʻdoddagi buvayhiylar saroyida katta taʼsirga ega boʻlgan.

Xusravshoh -yilda vafot etgan. Vorisi kim boʻlgani nomaʼlum. Sulola 11-asr oxiriga qadar Rudbarni boshqarishda davom etgani maʼlum.

## Manbalar

## Adabiyotlar
* 
*
*
Sa’d ibn al-Hars al-Ansoriy

**Saʼd ibn al-Hars al-Ansoriy** () milodiy 680-yil (hijriy 61-yil) Ashuro kuni Karbalo jangida shahid boʻlgan.

## Karbalo jangida
Saʼd Xazraj qabilasidan boʻlgan. Saʼd va uning ukasi Abu al-Hutuf ibn al-Hars al-Ansoriy Nahravon jangida Xavorijlar orasida boʻlgan va Umar ibn Saʼd armiyasida Husayn bilan jang qilish uchun Kufadan kelgan.

Husayn ibn Alining barcha sahobalari Ashuro kunining ikkinchi yarmida shahid boʻlganlaridan keyin Husayn: „Bizga yordam beradigan yordamchi yoʻqmi?“ deb soʻragan. Husaynning chaqiruvni eshitib chodirlaridagi ayollar va bolalar yigʻlay boshlaganlar. Ayol va bolalarning faryodi Saʼd va uning ukasi Abu al-Hutufning qalbiga yetib borgach, „Hukm qilish faqat Allohning Oʻziga xosdir va Unga osiy boʻlganga itoat yoʻqdir“ deya hayqirganlar. Shundan keyin: „Husayn paygʻambarning qizining oʻgʻli edi. Biz qiyomat kuni uning shafoatini istaymiz. U zot mana shunday holatda, Karbalo choʻlida yordamchisi yoʻq va yolgʻiz oʻzi turganda biz u bilan qanday yordam soʻraymiz?“ deb aytgan.

Ular Umar ibn Saʼd qoʻshiniga qarshi oʻgirilib, qilichlarini qinidan yechdilar. Saʼd va uning ukasi koʻp jangchilarni oʻldirib, ular ham shahid boʻlganlar.

Biroq boshqa manbada bu voqea haqida biroz boshqacha tarzda maʼlumot keltirilgan. Unga koʻra, Husayn shahid boʻlgach, Saʼd va uning ukasi ayollarning faryodini eshitib, Umar ibn Saʼd lashkariga hujum qilishgan va oʻsha jangda shahid boʻlganlar.

## Manbalar
Qorabog‘ Universiteti

**Qorabog‘ Universiteti** – Ozarbayjon Respublikasi Fan va Ta’lim vazirligi tasarrufida bo‘lgan oliy ta’lim muassasasi. Ozarbayjondagi Qorabog‘ iqtisodiy tumanining Xonkandi shahrida joylashgan.

## Tarixi
Qorabog‘da oliy ta’lim an’anasi tarixan mavjud bo‘lgan. Qorabog‘dagi ilk oliy ta’lim muassasasi 1969-yili Ozarbayjon Pedagogika instituti filiali sifatida o‘z faoliyatini boshlagan. 1973-yildan 1988-yilgacha oliy ta’lim muassasasi sifatida faoliyat olib borgan. Keyinchalik mazkur o‘quv yurti ishg‘ol davrida o‘z faoliyatini to‘xtatadi.

2023-yilning sentabr oyida olib borilgan aksilterror operatsiyasi natijasida Ozarbayjon Xonkandi shahri ustidan o‘z nazoratni to‘liq tikladi. Bu ishlardan keyin Ozarbayjon Respublikasi Prezidentining 2023-yil 28-noyabr kunidagi Farmoni asosida Qorabog‘ Universitetining tashkil etilishi haqidagi qaror qabul qilingan edi. Yangi tashkil etilgan Qorabog‘ Universitetida dars jarayonlari 2024-yil 15-sentabrdan boshlanishi nazarda tutilgan.

Ozarbayjon Respublikasi Vazirlar Mahkamasining 2024-yl 6-fevraldagi qarori bilan Qorabog‘ Universitetining Ustavi tasdiqlangan.

Prezident Ilhom Aliyevning 2024-yil 15-fevraldagi farmoni bilan Qorabog‘ Universitetining faoliyatini  tashkil qilish uchun Ozarbayjon Respublikasi Fan va Ta’lim vazirligiga Ozarbayjon Respublikasi Prezidentining zaxira fondidan 10 million manat miqdorida mablag‘ ajratilgan.

2024-yil 20-mayda Shahin Bayramov universitet rektori etib tayinlandi. Rektor qaroriga binoan Kaklik Go‘zalova Pedagogika fakultetiga, Elmar Mustafoyev Ijtimoiy fanlar fakultetiga, Turkar Qosimzoda esa San’at fakultetiga dekan etib tayinlandi.

## Fakultetlar
Universitetda pedagogika, iqtisodiyot, gumanitar va ijtimoiy fanlar, muhandislik, san’at, turizm bilan 6 ta fakultet bo‘yicha bakalavriat darslarini tashkil etish rejalashtirilgan/

**Dekanlar**

* Muhandislik fakulteti – Husayn Mirzayev
* Pedagogika fakulteti – Kaklik Go‘zalova
* ijtimoiy fanlar fakulteti – Elmar Mustafoyev

* San’at fakulteti – Turkar Qosimzoda

## Mutaxassisliklar
Bakalavrda 20 ta mutaxassislik bo'yicha o'qish rejalashtirilgan. Shuningdek, magistratura, doktorantura tashkil etish rejalashtirilgan. Pedagogik mutaxassisliklar ustuvor hisoblanadi..

* Tavsiya etilgan mutaxassisliklar: 
* Boshlang'ich sinflarda o'qitish 
* Maktabgacha ta'lim 
* Matematikani o'qitish Informatika fanini o'qitish 
* Tuzatish ta'limotini o'qitish 
* Axborot texnologiyalarini o'qitish 
* Ta'limdagi ijtimoiy-psixologik xizmat 
* Axborot texnologiyalari Informatika 
* Kompyuter muhandisligi 
* Oziq-ovqat muhandisligi 
* Shaharsozlik 
* Qurilish muhandisligi 
* Xalqaro munosabatlar 
* Hududshunoslik 
* Tarix 
* Aloqa va raqamli media 
* Xalqaro savdo va logistika 
* Biznesni boshqarish Iqtisodiyot 
* Moliyaviy marketing 
* Boshqaruv 
* Buxgalteriya hisobi 
* Turistik biznesni tashkil etish va turistik qo'llanma 

Keyingi bosqichlarda mutaxassisliklarni tanlashni ko'paytirish ko'zda tutilgan.

## Eslatmalar
Vera Artamonova

Vera Ivanovna Artamonova (1923—1994) – Ulugʻ Vatan urushi qatnashchisi, sovet ayol mergani, umumiy hisobda 89 ta dushman askarlarini yoʻq qilgan.

## Biografiyasi
1923-yil 24-avgustda Ryazan viloyati Miloslavskiy tumanidagi Yermolovka qishlogʻida tavallud topgan. Keyin oilasi bilan Leningrad shahriga koʻchib oʻtgan, u yerda otasi konkachi va tramvay haydovchisi boʻlib ishlay boshlagan, Veraning onasi esa uy bekasi boʻlgan.

Vera Artamonovaning ota-onasi nemislar qoʻlida halok boʻlgan va Vera ota onasi uchun qasos nemislardan olishga qasam ichgan. 1942-yil 7-dekabrda Vera Artamonova oʻz ixtiyori bilan Qizil Armiya safiga kirgan. Podolsk shahridagi Markaziy ayollar snayperlik maktabida tahsil olib, u yerni muvaffaqiyatli tamomlagan. 1943-yil 15-iyuldan harakatdagi armiya polkiga borib qoʻshilgan, 3-zarbdor armiyaning 153-armiya zaxira oʻqchi polkida yefreytor boʻlib xizmat qila boshlagan. Keyin 3-zarbdor armiyaning 21-gvardiya Nevel oʻqchi diviziyasi oʻqchi polkining 5-oʻqchi batalyoni mergani darajasiga koʻtarilgan.
Velikiye lukidan Berlingacha boʻlgan harbiy yoʻlni bosib oʻtgan mergan ayol hisoblanadi. Urush yillarida u 89 ta dushmanni yoʻq qilgan. Vera Artamonova 3- va 2-darajali Shon-sharaf ordeni (1944-yil 26-yanvarda 30 ta oʻldirilgan dushman uchun mukofotga taqdim etilgan), 2- va 1-darajali Ulugʻ Vatan urushi ordenlari, shuningdek, medallari bilan taqdirlangan kam soni ayollardan hisoblanadi.

1945-yil 13-sentyabrdan leytenant unvonida V. I. Artamonova harbiy xizmatdan ozod etilgan. Leningradda yashagan va ishlagan, jamoat ishlari bilan shugʻullangan, shahar faxriylar kengashi aʼzosi boʻlgan.

1994-yil 29-iyulda Leningradda vafot etgan.

## Manbalar
Yoqutxon Xolbekova

**Yoqutxon Nazarqosimovna Xolbekova** – oʻzbekistonlik sportchi. Para yengil atletikaning uzunlikka sakrash (T12) yoʻnalishida jahon chempioni.

## Faoliyati
Jizzax transport, aloqa kasb-hunar kollejida tahsil olgan. Yengil atletikaning kross, yugurish yoʻnalishlari boʻyicha 2009-yilda boʻlgan „Umid nihollari“, „Barkamol avlod“ sport musobaqalarida, Oʻzbekiston chempionatlari va kuboklarida gʻolib boʻlgan.

2014-yilda BAAning Dubay shahrida oʻtkazilgan paralimpiya gran-pri Xalqaro musobaqasida 2 ta oltin medal olgan. Shu yili Janubiy Koreyada oʻtkazilgan Paraosiyo oʻyinlarida (1500 metr) kumush medal olgan.

2016-yilda Tunisda oʻtkazilgan Xalqaro Brilliant ligada (1500 metr) oltin medal sohibasi boʻlgan. Paraosiyo rekordchisi hisoblanadi.

2018-yil 18-27-yanvar kunlari Olmoniyaning Oberrayd shahridagi xalqaro musobaqada changʻi poygasi boʻyicha 6,28,27-soniya natija bilan 2020-yilgi Paralimpiya oʻyinlariga yoʻllanmani qoʻlga kiritdi.

2020-yilgi Yozgi Paralimpiada oʻyinlarining para yengil atletika boʻyicha ayollar oʻrtasida T12 klassida uzunlikka sakrash dasturida ishtirok etgan Xolbekova 5,32 metr natija bilan 4-oʻrinni egallagan.

Oʻzbekistonning 34 nafar sportchisi qatorida 17-yozgi Paralimpiya oʻyinlariga yoʻllanmani qoʻlga kiritgan.

2024-yilda Yaponiyaning Kobe shahri mezbonlik qilgan para yengil atletika boʻyicha jahon chempionatida oltin medal olgan.

2024-yilgi Yozgi Paralimpiada oʻyinlarining para yengil atletika boʻyicha ayollar oʻrtasida T12 klassida uzunlikka sakrash dasturida ishtirok etgan Yoqutxon Xolbekova 3.43 metr natija qayd etgan va musobaqani 9-oʻrinda yakunlagan.

## Mukofotlari
2014-yilda Zulfiya nomidagi davlat mukofotini olgan.

## Manbalar

## Havolalar
Olga Bordashevskaya

Olga Fedorovna Bardashevskaya (Qizlik familyasi Kiss; 1919-yil, Odessa, Ukraina SSR, SSSR – 2002-yil 29-mart, Odessa, Ukraina) – Ulugʻ Vatan urushi qatnashchisi, mergan ayol.

## Biografiyasi
1919-yilda Odessada tugʻilgan.

Ulugʻ Vatan urushigacha Odessada yashagan, pedagogika institutida taʼlim olgan, shu yerda oʻqchilar toʻgaragida qatnashgan, VLKSM aʼzosiga aylangan.
Urush boshlanishi bilan koʻngilli ravishda frontga joʻnab ketgan, gospitalda hamshira boʻlib ishlagan, maxsus kurslarni tugatgan. Gospitaldagi hamshiralar snayperlar maktabiga qabul qilinayotgani haqidagi mish-mishlarni eshitgach, Olga gospital boshligʻiga murojaat qilib, ushbu maktabga yuborishni soʻragan.
Moskva yaqinidagi Podolsk shahridagi snayperlar maktabidagi mashgʻulotlar tezlashtirilgan dastur boʻyicha oʻtkazilgan va Bardashevskaya uni aʼlo darajada tugatgan: bitiruvchilar orasida faqat unga VLKSM Markaziy qoʻmitasi tomonidan shaxsiy qurol – Olganing oʻzi „Ivan Ivanovich“ deb atagan 7935 raqamli AI miltigʻi topshirilgan.

1943-yil dekabrdan boshlab Bardashevskaya harakatdagi armiyada xizmat qila boshlagan. 730-oʻqchi polkining 1-oʻqchi bataloni 1-oʻqchi rotasining snayperi (204-oʻqchi diviziya, 51-armiya) boʻlib xizmat qilgan. Urush yillarida katta serjant O. F. Bardashevskaya 108 ta dushman askarlari va zobitlari yer tishlatgan.

Urushdan soʻng Olga Bardashevskaya Odessaga qaytib kelgan, unga 2-guruh nogironligi belgilangan, ammo u ishlashni va jamoat ishlari bilan shugʻullanishni davom ettirgan. KPSS aʼzosi sifatida Olga keyinchalik Sovet Tinchlikni himoya qilish qoʻmitasining mas’ul kotibi boʻlgan.
2002-yil 29-martda vafot etgan.

O. F. Bardashevskaya 3- va 2-darajali Shuhrat ordenlari, shuningdek, „Jasorati uchun“ medali bilan taqdirlangan.
## Manbalar
The Quietus

The Quietus – musiqa va ommabop madaniyatga bagʻishlangan Britaniya vebzinidir. Sayt Jon Doran va bir guruh erkin jurnalistlar rahbarligidagi tahririy mustaqil nashr boʻlib, ularning ayrimlari boshqa ommaviy axborot vositalarida ham oʻz maqolalarini eʼlon qilishgan.

## Tarkibi
The Quietus asosan albomlar va filmlar sharhlariga eʼtibor qaratadi, koʻpincha mashhur musiqachilar va sanʼatkorlar bilan suhbatlarni oʻz ichiga olgan maʼlumotlar beriladi. Baʼzan vebzin kitoblar, komikslar, grafik romanlar, seriallar va DVD disklar tahlillarini ham eʼlon qiladi. Sayt sahifalarida u „21 yoshdan 73 yoshgacha boʻlgan ziyoli musiqa muxlislari“ uchun moʻljallanganligini taʼkidlangan. Mualliflar safiga sobiq Melody Maker jurnalisti Devid Stabbs, BBC Radio 1 dijeyi Stiv Lemak, professor Saymon Frit va boshqalar kiradi. The Quietus Sex Pistols guruhidan Glen Metlok, The Clash guruhidan Mik Jons, The Smiths guruhidan Jonni Marr, The The guruhidan Mett Jonson, Oasis guruhidan Noel Gallagher, New Order guruhidan Piter Xuk, Sonic Youth guruhidan Li Ranaldo, The Killers guruhidan Brendon Flaurs, Orchestral Manoeuvres in the Dark guruhidan Endi MakKlaski, La Roux guruhidan Elli Jekson va boshqalar bilan eksklyuziv suhbatlarni taqdim etgan. Saytda eʼlon qilingan suhbatlarga turli Britaniya va xalqaro ommaviy axborot vositalari havola qoldirgan. Sayt yangiliklaridan Rossiya, Braziliya va Indoneziyadagi turli nashriyotlar tomonidan iqtiboslar keltirilgan. The Quietus, shuningdek, hind ijrochilarning konsertlarini tashkil etish bilan ham shugʻullanadi.

## Yutuqlari
2008-yilda The Quietus „Record of the Day Awards“ mukofotining „Talabalar tanlovi“ nominatsiyasida gʻoliblikni qoʻlga kiritgan. 2009-yilda ayni shu mukofotlash marosimida saytga „eng yaxshi raqamli nashriyot“ unvoni berilgan, Jon Doran esa „konsert sharhlovchilari“ orasida gʻolib deb topilgan. Xuddi shu yili The Quietus The Independent gazetasining „25 ta eng yaxshi musiqa veb-sayti“ roʻyxatiga kiritilgan.

## Manbalar